Madaxweynaha oo ka hadlaya buuntada Camuud ayaa yidhi “waxa aanu ku soo tashanay in aanu buundadaa camuud berito uu qandaraaska bixiyo Cismaan oo aanu hore ka bilowno, dawladda Somaliland-baana dhisaysa, sannado qaadan mayso hay’ad ayaa wax laga sugayaa la odhan maayo, lacag baa la waayey oo hay’addiibaa qandaraaskii nagala daahday la odhan maayo, haddii Alle yidhaahdo berito ayaa tartanka guddida qandaraasyada la gelin doonaa, waxa ka masuula wasaaradda jidadka iyo gaadiidka, gaar ahaan hay’adda waddooyinka, Cismaana waa joogaa xilkaasina sidaasu nagaga wareegay.
